Koordinatės: 55°49′29″š. pl. 23°04′22″r. ilg.﻿ / ﻿55.824718°š. pl. 23.07274°r. ilg.﻿ / 55.824718; 23.07274

Pirmoji pušis
Prie antrosios pušies
**Dvi dirvonų pušys** – pušys, augančios Šiaulių rajone, Dirvonų kaime (Bubių sen.), Šiaulių miškų urėdijos Kurtuvėnų g-jos (56 kv. 13, 15 skl.) teritorijoje. Abi pušis skiria apie 100 m atstumas. Pasiekiamos iš Kurtuvėnų pavažiavus asfaltuotu keliu per užtvanką apie 1,5 km į kitą Dambos ežero pusę, pakeliui link Sodeliukų. Informacinis stulpas pastatytas prie antrosios pušies.

Medžiai paskelbti saugomais Šiaulių rajono savivaldybės tarybos 2004 m. balandžio 29 d. sprendimu Nr. T-75.

Pušys auga Kurtuvėnų regioniniame parke, Paraudžių miško pakraštyje, šalia didelės kaimo sodybos. Abiejų kamienai nukabinti koplytėlėmis, kryželiais. Yra pasakojamos legendos, susijusios su šiomis pušimis, nes žmonės jas laiko šventomis. Kai dar nebuvo bažnyčios Bazilionuose, Padeglių kaimo gyventojai eidavo melstis į Kurtuvėnus. Dirvonuose maldininkai sustodavo pasimelsti, iš tolo pasveikindami Kurtuvėnų bažnyčią. Senieji Sodeliukų kaimo gyventojai iš savo tėvų girdėję, kad pušys buvo paženklintos 1912–1914 m.

Legendos
--------

Dirvonuose buvo miręs toks senis Liaudins. Sutemus, juodai apsirengęs velionis vis pasirodydavo prie pušies. Įtarę, kad velnias nabašniką vedžioja, kaimiečiai prie kamieno prikalė kryžių. Numirėlis daugiau nesirodė. Dar kalbama, kad po karo į tą kryžių šaudęs stribas, kuris vėliau pasikoręs. Tragiškai žuvo ir jo sūnus.

Pasakojama ir koplytėlės istorija. Kažkokiam žmogui, atvykusiam iš Piktuižių, prisisapnavusi švč. Mergelė Marija paprašė padaryti pietą. Žmogus koplytėlę gražiai išraižė, žaliai nudažė ir papuošė Marijos figūrėle. Ilgai kabėjo toji koplytėle, kol per karą pražuvo. Netrukus senosios vietoje atsirado kita, bet ir ją kažkas sunaikino. Dabar kabo jau ketvirtoji, visai nauja, o Dirvonų ir Sodeliukų gyventojai prie šventųjų pušų dar iki šiol ateina pasimelsti, atneša gėlių, per religines šventes uždega žvakutes.

Duomenys
--------

Pušis su koplytėle: kamieno skersmuo – 0,72 m, apimtis – 2,25 m, aukštis – 25 m, amžius – 150 metų.

Pušis su kryžiumi: kamieno skersmuo – 0,86 m, apimtis – 2,70 m, aukštis – 25 m, amžius – 180 metų.

Šaltiniai
---------

1. ↑  Šiaulių rajono gamtos paveldo objektai Archyvuota kopija 2015-04-02 iš Wayback Machine projekto.

Nuorodos
--------

* Saugomų teritorijų valstybės kadastras Archyvuota kopija 2021-01-26 iš Wayback Machine projekto.
* Kurtuvėnų regioninis parkas. Dirvonų pušys Archyvuota kopija 2015-04-02 iš Wayback Machine projekto.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RŠiaulių rajono savivaldybės saugomos teritorijos |
| --- |
|  |
| Regioniniai parkai | 
Kurtuvėnų regioninis parkas • Ventos regioninis parkas |
|  |
| Valstybiniai draustiniai | 
Gelžės botaninis-zoologinis • Rėkyvos botaninis-zoologinis • Šakynos geomorfologinis • Švendrės botaninis • Varputėnų geomorfologinis • Vijuolių entomologinis • Tyrulių botaninis-zoologinis |
|  |
| Gamtos paminklai | 
Laumės akmuo • Martyno akmuo |
|  |
| Valstybiniai gamtos paveldo objektai | 
Agailių liepa • Barsukyno ozas • ~~Bubių šešiakamienė eglė~~ • Bubių tuopos • Bulėnų I akmuo • Bulėnų II akmuo • Daugėlių I ąžuolas • Daugėlių II ąžuolas • Daugėlių III ąžuolas • Dirvonų kaštonas • Dugnų ąžuolas • Kybarčių ąžuolas • Kulnio ąžuolas • Laisvučių daugiakamienė liepa • Linartų akmuo • Milvydų ąžuolas • Paežerių ąžuolas • Pavenčių ąžuolas • Pociškės pušis • Pusbaublių liepos • Riškaičių ąžuolas • Riškaičių maumedis • Šilėnų liepa • Urkuvėnų akmuo • Visgirdų ąžuolas • Zuikiškės ąžuolas |
|  |
| Savivaldybės gamtos paveldo objektai | 
Albino pušis • Bubių ąžuolų alėja • Dabruolio eglė • Daugėlių IV ąžuolas • Daugėlių V ąžuolas • Dirvonų pušys • Grafo D. Zubovo ąžuolų alėja • Gruzdžių ąžuolai • Gruževskių dvaro maumedžiai • Jurgiškių kalno „Raganų šluotos" • Kairių uosis • Kentraičių pušis • Laisvučių daugiakamienis klevas • Laisvučių drevėtoji guoba • Laumakių akmenynas • Naisių barsukų kolonija • Naisių pušis • Paraudžių pušis • Paežerių liepų alėja • Skaudvilių uosis • Vabalickių eglė • Valatkių miško ąžuolas • Ventos-Dubysos perkaso pušys • Zuikiškės liepa |

 |